《昼锦堂》
清代·陆求可

红绽梅肥，绿垂笋折，风光处处关情。懊恨此身无定，泛梗飘萍。

悔别溪山随马足，惭窥鬓影伴啼莺。关河远，春树暮云，时时摇乱心旌。

堪惊。茅店月，青山路，多少霜迹鸡声。不信神州赤县，尽是愁城。

梦中常作还乡客，醒时仍逐众人行。须知道，负却赏心乐事，急问归程。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。